**PITANJA I ODGOVORI - 12. SET**

Odgovori na pitanja pristigla elektroničkim putem na adresu esf@min-kulture.hr

POZIV NA DOSTAVU PROJEKTNIH PRIJEDLOGA SF.3.4.08.04

**„Inkluzivne usluge ustanova u kulturi“**

|  |
| --- |
| **UPUTE ZA PRIJAVITELJE****2. PRAVILA PDP-a; 2.6. PRIHVATLJIVOST PRIJAVITELJA/PARTNERA I FORMIRANJE PARTNERSTVA; 4. POSTUPAK DODJELE BESPOVRATNIH SREDSTAVA;** **4.2. PROCJENA KVALITETE** |
| **PITANJE:**Ljubazno molim informaciju vezano uz indeks razvijenosti područja prijavitelja. Ako pripadamo 8. skupini razvijenosti, željeli bismo znati možemo li podnijeti prijavu. Naime, u natječajnoj dokumentaciji nigdje nije spomenuto da to nije moguće, osim što se pri bodovanju spominju samo skupine razvijenosti od 1. do 4.**ODGOVOR:**Pozivom nije propisano da prijavitelj mora biti iz određene skupine područne ili lokalne samouprave prema indeksu razvijenosti. U okviru kriterija br. 5. *Ujednačeni regionalni razvoj*, projektnom prijedlogu dodjeljuju se bodovi u odnosu na **jedinicu područne samouprave** iz određene skupine prema indeksu razvijenosti (I. - IV.) u kojoj se provodi najveći dio aktivnosti što je potrebno naznačiti u Prijavnom obrascu. Skupine jedinica područne samouprave određene su Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine, br. 3/24). U ovom pozivu ne boduje se indeks razvijenosti za jedinice lokalnih samouprava koje su u već spomenutoj odluci razvrstane u skupinama od I. do VIII.  |
| **UPUTE ZA PRIJAVITELJE****2. PRAVILA PDP-a; 2.6. PRIHVATLJIVOST PRIJAVITELJA/PARTNERA I FORMIRANJE PARTNERSTVA** |
| **PITANJE:**Ako javna ustanova više od 12 mjeseci u sudskom registru ima registrirane kulturne djelatnosti, ali je manje od 12 mjeseci registrirana u npr. Registru proračunskih i izvanproračunskih korisnika u grupi USTANOVE U KULTURI I SPORTU ili Očevidniku prikazivača, može li biti prihvatljiv partner i/ili nositelj projekta na natječaju „Inkluzivne usluge ustanova u kulturi“?**ODGOVOR:**Kao što je navedeno u točki 2.6.1 Uputa za prijavitelje, prijavitelj na dan objave Poziva mora biti registriran za obavljanje djelatnosti u Republici Hrvatskoj najmanje 12 mjeseci za što se, kao izvor provjere, koristi Sudski registar. Dodatno, ustanova mora biti upisana u odgovarajući registar (Upisnik javnih i privatnih muzeja u Republici Hrvatskoj, Očevidnik kazališta, Upisnik knjižnica u Republici Hrvatskoj - narodna knjižnica, Popis HDA, Očevidnik prikazivača, Registar proračunskih i izvanproračunskih korisnika u grupi Ustanove u kulturi i sportu: 7.5 Koncertne dvorane i uredi; 7.6 Centri za kulturu; 7.7 Ostale ustanove u kulturi), no Pozivom nije propisano trajanje upisa u odgovarajući registar.Ustanove koje su potencijalni partneri, također moraju na dan objave Poziva biti registrirane za obavljanje djelatnosti u Republici Hrvatskoj najmanje 12 mjeseci za što se, kao izvor provjere, koristi Sudski registar. Pozivom nije propisana djelatnost koju moraju obavljati. |
| **UPUTE ZA PRIJAVITELJE****4. POSTUPAK DODJELE BESPOVRATNIH SREDSTAVA; 4.7. IZMJENE I DOPUNE PDP-a** |
| **PITANJE:**Vezano uz obavijest o drugoj izmjeni natječajne dokumentaciju kojim se produljuje rok zaprimanja prijava do 10.12.2024. ljubazno molim informaciju trebaju li korisnici koju su već podnijeli projektni prijedlog povući prijavu i ponovno je poslati iako se izjave Prijavitelja/Partnera i ostala dokumentacija nisu mijenjale?**ODGOVOR:**Budući da je do druge izmjene natječajne dokumentacije došlo zbog privremene nedostupnosti sustava Porezne uprave u razdoblju od petka 6. 12. 2024. od 15:00 sati do ponedjeljka 9. 12. 2024. do 7:30 sati, prijavitelji koji su podnijeli projektni prijedlog prije objave ove izmjene, isti ne trebaju povlačiti i ponovno ga slati.  |